cyanic-selkie/wikianc huggingface dataset:
กันแทงก์
กันแทงก์ทูว์
รุ่นพัฒนาของกันแทงก์ซึ่งเป็นส่วนหนึ่งของ โมบิลสูทวาริเอชัน และต่อมาได้ปรากฏตัวในอะนิเมะ โมบิลสูทเซต้ากันดั้มออกแบบโดยคุนิโอะ โอคาวาระ กันแทงก์ทูว์นั้นมีลักษณะที่คล้ายรถถังมากกว่าเดิมและใช้นักบินในการควบคุมสองคนเหมือนกันแทงก์ โดยห้องควบคุมของพลขับจะย้ายไปอยู่ที่ฐานซึ่งปลอดภัยกว่าเดิม ส่วนลำตัวและหัวของกันแทงก์ทูว์สามารถหมุนได้โดยอิสระ ซึ่งปืนใหญ่ของกันแทงก์ทูว์จะติดไว้กับหัวเพื่อให้ปรับทิศทางการยิงได้ง่ายขึ้นและส่วนแขนแบบโมบิลสูทกลายเป็นมิสไซล์ลันเชอร์และร็อคเก็ตลันเชอร์ซึ่งติดตั้งแบบตายตัว
กันแทงก์รุ่นจู่โจมภาคพื้นดิน
ปรากฏตัวใน โมบิลสูทกันดั้มเอ็มเอสอิกลู2 กราวิตีฟรอนท์และเป็นเครื่องกลเอกในตอนที่3 เป็นกันแทงก์ที่ผสมลักษณะของรถถังต่อต้านโมบิลสูท RTX-44 ซึ่งเป็นรุ่นต้นแบบเข้าไป กันแทงก์รุ่นจู่โจมภาคพื้นดินมีกลไกแปลงร่างอย่างง่ายโดยมีตีนตะขาบเสริมอยู่ด้านหน้าซึ่งจะพับลงกับพื้นเมื่อกันแทงก์หมอบลงเป็นเหมือนรถถังขนาดใหญ่ ซึ่งในสภาพรถถังนี้กันแทงก์จะสามารถแล่นเข้าโจมตีศัตรูด้วยความเร็วสูงได้ RTX-440 มีปืนใหญ่กระบอกเดียว แต่สามารถติดตั้งอาวุธเสริม เช่น เครื่องยิงจรวดหรือปืนไฟได้
กันแทงก์รุ่นจู่โจมภาคพื้นดินจำนวนสามเครื่องได้เข้าร่วมในปฏิบัติการที่โอเดสซ่าเพื่อทำลายแนวป้องกันของซีอ้อนซึ่งใช้ยานพสุธา ดับเด ยิงทำลายกองกำลังของสหพันธ์ไม่ให้รุกคืบหน้าไปได้
อวี๋ปิน
อวี๋ปิน (หยูปิน)  (于斌 พินอิน:Bin; Paul Yu Pin) เกิดวันที่ 3 เดือน กรกฎาคม พ.ศ. 2534 เป็นนักร้อง นักแสดง และเป็นหนึ่งในสมาชิกวง M4M เกิดที่ฮ่องกง และในปี 2019 อวี๋ปิน เป็นที่รู้จักมากขึ้นในบท เวินหนิง หรือขุนพลผี จากละครโทรทัศน์ออนไลน์ เรื่อง ปรมาจารย์ลัทธิมาร (The Untamed)
ประวัติ
ในปี 2009 อวี๋ปินได้อัดคลิปวีดีโอเต้นกับเพื่อนๆลงในอินเทอร์เน็ต และได้ถูกบริษัท SS-Media ทาบทามและเซ็นต์สัญญา ภายใต้การจัดการของบริษัท เขาและจู่จ้าวเฟิง, หลัวหยูเชิง, ฟางอี้หลุน ได้เดบิวต์ในชื่อวง M4M พวกเขาเข้าฝึกแบบลับๆที่เกาหลีเป็นเวลา 1460 วัน และได้เปิดตัวครั้งแรก เมื่อวันที่ 22 เดือน กุมภาพันธ์ พ.ศ. 2013 และได้โปรโมทภาพที่ประเทศเกาหลีและประเทศจีน วันที่ 13 เดือน มีนาคม วงM4M ได้ขึ้นแสดงที่เกาหลีในเพลง "Sadness" พร้อม MV เพลง วันที่ 26 เดือน มีนาคม ได้ขึ้นแสดงอย่างเป็นทางการครั้งแรกที่ปักกิ่ง วันที่ 22 เดือน พฤษภาคม บริษัทได้ปล่อยอัลบั้มแรกออกมาในชื่ออัลบั้ม "Mystery Formula" มีทั้งหมด 5 เพลง วันที่  17 เดือน มิถุนายน บริษัทได้ปล่อย MV เพลง "Sadness" วันที่ 3เดือน กรกฎาคม วง M4M ได้ปล่อยคลิปบันทึกบรรยากาศการทำอัลบั้มออกมา วันที่ 21 เดือน กรกฎาคม รับเชิญไปให้ไปร่วมบันทึกรายการทีวี China Big Love Concert ของช่องเสฉวน  วันที่ 28 เดือน กรกฎาคม ได้รับเชิญให้ไปร่วมบันทึกเทปช่องอันฮุยที่ปักกิ่งในการประกาศผลรางวัลเอเซียไอดอล 2013 และได้รับรางวัลศิลปินกลุ่มวัยรุ่นมาแรงจากอัลบั้ม Mystery Formula วันที่  9 เดือนธันวาคม ได้รับเซิญไปรายการ "Spring Festival Gala" วันที่ 3 เดือน มีนาคม 2014 เขาได้เป็นดีเจร่วมกับหลัวหยูเชิง หนึ่งในสมาชิกวง M4M ในรายการถ่ายทอดสด Talking Stars M4M show time ปี 2018 เดือน มกราคม เขาได้เข้าร่วมรายการ Idol Producer in Chain
วันที่ 27 เดือนมิถุนายน 2019 ได้ร่วมแสดงหนังเรื่อง ปรมาจารย์ลัทธิมาร (The Untamed) ผ่านช่อง WeTV โดยรับบทเป็น เวินหนิง (ขุนพลผี) ความสำเร็จของซีรีส์หลักนำไปสู่การสร้างภาพยนตร์ภาคแยกในชื่อเรื่อง ปรมาจารย์ลัทธิมาร The Living Dead (Chinese: 陈情令之生魂) นำแสดงโดย อวี๋ปิน ออกอากาศทาง iQIYI ในประเทศจีน
ศาลาการเปรียญ
ศาลาการเปรียญ เป็นอาคารอเนกประสงค์ในงานสถาปัตยกรรมไทย ซึ่งก่อสร้างในเขตสังฆาวาส ในบริเวณวัด เพื่อใช้ประกอบกิจกรรมต่าง ๆ ทางพุทธศาสนา แต่เดิมนั้นใช้เป็นสถานที่เพื่อการเรียนของสงฆ์เท่านั้น (“เปรียญ” มาจากภาษาบาลีว่า “บาเรียน” หมายถึง “พระที่ได้เรียน” หรือ “พระนักเรียน) ศาลาการเปรียญจัดเป็นศาสนสถานที่สำคัญของวัดรองลงมาจากอุโบสถ โบราณว่า "อุโบสถเป็นที่สำหรับพระพุทธ ศาลาการเปรียญเป็นที่สำหรับพระธรรม" คือ เป็นที่เผยแผ่ธรรม
ศาลาการเปรียญมีลักษณะคล้ายเรือนหลังใหญ่ ยกพื้นสูงเสมอศีรษะคนยืน มีเฉลียงโดยรอบ กั้นฝาแต่ละด้านเป็นฝาโปร่ง ๆ ด้านหนึ่งทำยกพื้นเป็นอาสน์สงฆ์ สำหรับพระสงฆ์ขึ้นนั่งเจริญพระพุทธมนต์ ตรงหัวอาสน์สงฆ์ด้านหนึ่ง เป็นที่ตั้งพระพุทธรูป และเครื่องบูชา
หม่อมหลวงปุ่ม มาลากุล
หม่อมหลวงปุ่ม มาลากุล สถาปนิก ประจำกรมโยธาธิการ ผู้ออกแบบอนุสาวรีย์ประชาธิปไตย อนุสาวรีย์ชัยสมรภูมิ และศาลท่านท้าวมหาพรหม โรงแรมเอราวัณ เป็นผู้ออกแบบตึกสันติไมตรีหลังนอก  ภายในทำเนียบรัฐบาล
รัฐสภาโซเวียต
รัฐสภาโซเวียต (Supreme Soviet of Union of Soviet Socialist Republics ท. สภาสูงสุดแห่งสหภาพสาธารณรัฐสังคมนิยมโซเวียต; Верхо́вный Сове́т Союза Советских Социалистических Республик) บ้างเรียก สภาโซเวียต หรือโซเวียตสูงสุด เป็นสถาบันนิติบัญญัติระดับสูงสุดในสหภาพโซเวียต และเป็นสถาบันเดียวที่มีอำนาจผ่านการแก้ไขเพิ่มเติมรัฐธรรมนูญ รัฐสภาโซเวียตมีอำนาจสรรหาและแต่งตั้งคณะผู้บริหารสูงสุดแห่งสภาโซเวียตสูงสุดแห่งสหภาพโซเวียต (Presidium of the Supreme Soviet of the U.S.S.R.) คณะรัฐมนตรี ศาลสูงสุด เอกอัครราชฑูตประจำในต่างประเทศ ผู้แทนสูงสุดประจำสหประชาชาติในนามสหภาพโซเวียต และรวมถึงอัยการสูงสุดแห่งสหภาพโซเวียต
โครงสร้าง
รัฐสภาโซเวียตประกอบด้วยสองสภา ทั้งสองมีอำนาจนิติบัญญัติเท่ากัน สมาชิกได้รับเลือกตั้งเป็นวาระสี่ปี
ภายหลัง ค.ศ. 1989 รัฐสภาโซเวียตมีผู้แทน 542 คน (ลดจากเดิม 1,500 คน) การประชุมรัฐสภายังจัดบ่อยขึ้นจาก 6 เป็น 8 เดือนต่อปี คณะผู้บริหารสูงสุดดำเนินปฏิบัติการวันต่อวันของรัฐสภาโซเวียตเมื่อไม่อยู่ในสมัยประชุม
หม่อมหลวงปุ่ม มาลากุล
หม่อมหลวงปุ่ม มาลากุล เป็นบุตรของ เจ้าพระยาธรรมาธิกรณาธิบดี (หม่อมราชวงศ์ปุ้ม มาลากุล) และท่านผู้หญิงนงเยาว์ มาลากุล ณ อยุธยา มีพี่น้องร่วมมารดา ได้แก่
ดับเบิลยูดับเบิลยูอี ซูเปอร์โชว์-ดาวน์
ดับเบิลยูดับเบิลยูอี ซูเปอร์โชว์-ดาวน์ (WWE Super ShowDown) เป็นศึกใหญ่ของ WWE ที่จัดขึ้นครั้งในเดือนมิถุนายน ปี ค.ศ. 2018 และถ่ายทอดสดแบบเพย์-เพอร์-วิว และทางดับเบิลยูดับเบิลยูอี เน็ตเวิร์ค โดยส่วนใหญ่ศึกใหญ่นี้จัดนอกพื้นที่สหรัฐอเมริกา โดยครั้งแรกจัดที่ออสเตรเลีย และต่อมาหลังๆได้เปลี่ยนไปจัดที่ซาอุดิอาระเบีย
ยาคินดูเอ้
ยาคินดูเอ้ (Jachin Due) ในการ์ตูนซีรีส์เรื่องกันดั้มในสมัย Cosmic Era เป็นหนึ่งใน ฐานทัพภาคพื้น อวกาศที่มีหน้าที่หลักปกป้องแพลนท์ในดาวเคราะห์น้อยเหมือนกับ โบอาส (BOAZ) ตั้งอยู่บริเวณ L5 มีหน้าที่คือสั่งการรบและควบคุมอาวุธสุดยอดอย่าง เจเนซิส โดยที่นี่มีการป้องกันสูงมาก เพราะ แพทริก ซาร่าคอยสั่งการอยู่ และถูกทำลายโดยการสั่งระเบิดตัวเองของ แพทริก ซาร่า โดยอัตโนมัติหลังโดนสังหาร ที่มาของชื่อนั้นมาจากเสาหลักต้นหนึ่งของวิหารโซโลมอน
อามีร์ มูฮัมมัด
อามีร์ มูฮัมมัด (Amir Muhammad) เป็นนักเขียนและนักสร้างภาพยนตร์อิสระ
ประวัติ
เขาเกิดวันที่ 5 ธันวาคม 1972 ที่กัวลาลัมเปอร์ เป็นลูกของข้าราชการ มูฮัมมัด อับดุลละฮ์ กับแม่บ้าน อาซียะฮ์ เกอจิก และศึกษาที่มหาวิทยาลัยอีสต์แองเกลีย สหราชอาณาจักร ได้รับปริญญาทางกฎหมาย แม้ว่าเขาไม่เคยเป็นองค์คณะผู้พิพากษา แต่ทำงานให้กับบริษัทกฎหมายของบริษัทผู้สนับสนุนของเขาเป็นเวลา 9 เดือน
เขาเขียนให้กับสื่อสิ่งพิมพ์มาเลเซียตั้งแต่อายุ 14 ปี ที่โดดเด่นคือหนังสือพิมพ์นิวเสตรทไทมส์ เขาเคยมีคอลัมน์ของตนเองใน ค.ศ. 1995 จนกระทั่งหยุดตีพิมพ์ใน ค.ศ. 1999 ในช่วงกาลเลือกตั้งทั่วไป เนื่องจากคอลัมน์นี้ถูกมองว่า "ไม่เอื้อประโยชน์ให้รัฐบาลในการชนะการเลือกตั้ง"
เขาก็ตีพิมพ์หนังสือภายใต้นามของบริษัท Matahari Books ของตนเอง (ก่อตั้งใน ค.ศ. 2007) และ Buku FIXI (ตั้งแต่ ค.ศ. 2011) และหยุดพักจากการสร้างภาพยนตร์
แหล่งข้อมูลอื่น
1972
ผดุง ไกรศรี
ผดุง ไกรศรี หรือ เอ๊าะ เป็นนักเขียนการ์ตูนในสังกัดสำนักพิมพ์บรรลือสาส์น เจ้าของผลงานการ์ตูนชุด หนูหิ่น อินเตอร์ ซึ่งได้รับความนิยมอย่างสูงจนได้รับการสร้างเป็นภาพยนตร์ในปี พ.ศ. 2549
ประวัติ
ผดุง ไกรศรี เกิดเมื่อวันที่ ที่ อำเภอศรีเมืองใหม่ จังหวัดอุบลราชธานี จบการศึกษาจาก วิทยาเขต เพาะช่าง กรุงเทพ  เข้าสู่วงการการ์ตูนโดยเขียนนิยายภาพลงในการ์ตูนเล่มละบาท  ต่อมาได้เขียนนิยายภาพในหนังสือรายสัปดาห์ “มหัศจรรรย์” ของ สำนักพิมพ์จินดาสาส์น นาน 10 ปี  ต่อมาได้เข้ามาเขียนการ์ตูนให้กับนิตยสารสวนเด็ก หนูจ๋า เบบี้ ขายหัวเราะ และ มหาสนุก ของสำนักพิมพ์บรรลือสาส์น เมื่อ พ.ศ. 2535 โดยเขียนทั้งนิยายภาพสะท้อนชีวิตเด็กชนบท และการ์ตูนรวมเล่มชุด อะตุ๊กะ (แถมนิตยสารรู้รอบตัว พ.ศ. 2534) และการ์ตูนตลก 3 ช่อง (ตีพิมพ์ในขายหัวเราะและมหาสนุก) รวมทั้งการ์ตูนเรื่องสั้นจบในตอน ชุด หนูหิ่น อินเตอร์ ซึ่งตีพิมพ์ครั้งแรกในมหาสนุกช่วงปลายปี พ.ศ. 2538 และกลายเป็นผลงานสร้างชื่อชิ้นสำคัญของผดุง ภายหลังผดุงได้เขียนเรื่องนี้ลงในหนังสือหนูหิ่นอินเตอร์โดยเฉพาะ และยังเขียนเรื่อยมาจนถึงปัจจุบัน
ตัวละครที่เป็นเอกลักษณ์ของ ผดุง ไกรศรี
ผดุง ไกรศรี มักจะวาดตัวละครของตนเองลงในการ์ตูนตลก 3 ช่องอยู่เสมอ โดยมีเอกลักษณ์เป็นชายหนุ่มที่มีผมทรงหัวหนาม บุคลิกค่อนข้างเจ้าชู้ บางครั้งก็จะวาดคาแรคเตอร์ของตัวเองจากเค้าหน้าจริงของตนลงในการ์ตูนของตัวเอง โดยเฉพาะในเรื่องหนูหิ่นอินเตอร์ ซึ่งบางครั้งผดุงมักจะใช้คาแรคเตอร์ดังกล่าวเล่นมุขเก๊กหล่อด้วย
นอกจากนี้ยังมีคาแรคเตอร์อื่นๆ ของผดุง ซึ่งเป็นที่รู้จักของคนทั่วไปด้วย ดังนี้
ทั้งนี้ เขาเคยเปิดเผยว่า เขาได้อาศัยความชอบส่วนตัวในการวาดภาพเป็นหลัก ส่งผลให้ภาพลักษณ์ตัวละครอย่าง 'มิลค์' ได้กลายเป็นที่จดจำมากกว่า 'หนูหิ่น' ที่เป็นตัวละครหลักของการ์ตูนชุดหนูหิ่นอินเตอร์ ในเวลาต่อมา
อนึ่ง เนื่องจากผดุงสนิทสนมกับภักดี แสนทวีสุข หรือ ต่าย ขายหัวเราะ และนิพนธ์ เสงี่ยมศักดิ์ หรือ นิค นักเขียนร่วมค่ายเดียวกันอย่างมาก ในการ์ตูนสามช่องจบของผดุงจึงมักปรากฏคาแรคเตอร์ของต่ายและนิคอยู่คู่กันกับเอ๊าะ (ผดุง) อยู่เสมอ
สมาชิกสภาผู้แทนราษฎรจังหวัดเชียงใหม่
จังหวัดเชียงใหม่ มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดเชียงใหม่มีสมาชิกสภาผู้แทนราษฎรคนแรก คือ หลวงศรีประกาศ (ฉันท์ วิชยาภัย) และ พระพินิจธนากร (บุญเพ็ง ยุกตะนันทน์)
สุเมธ องอาจ
สุเมธ องอาจ ชื่อเล่น เมธ ศิลปินและนักแสดงชาวไทย (เกิดเมื่อวันที่ 4 ตุลาคม พ.ศ. 2512) จบปริญญาตรีด้านคณะศิลปกรรมศาสตร์สาขาออกแบบนิเทศศิลป์ มหาวิทยาลัยราชภัฎสวนดุสิต เริ่มเข้าวงการบันเทิงเป็นนักพากย์ภาพยนตร์การ์ตูนของดีสนีย์ ในขณะที่ทำงานเบื้องหลังวงการบันเทิงในสายงานครีเอทีฟตำแหน่งอาร์ตไดเรคเตอร์แผนกโปรโมชั่นของบ.แกรมมี่เอนเตอร์เทนเม้นท์ เป็นศิลปินนักร้องที่มีชื่อเสียงในนาม สุเมธแอนด์เดอะปั๋ง ร่วมกับ ปั๋ง ประกาศิต โบสุวรรณ ต่อมามีผลงานการแสดงภาพยนตร์และละครโทรทัศน์ต่างๆอีกมากมายเป็นที่รู้จักทั่วไปจนถึงปัจจุบัน
ผลงานพิธีกรและคณะกรรมการรับเชิญ
(คณะกรรมการ) (คณะกรรมการ)
พระครูภาวนาธิคุณ (อินโต คัณธวังโส)
พระครูภาวนาธิคุณ หรือ ครูบาอินโต วัดบุญยืน (11 กุมภาพันธ์ พ.ศ. 2438 – 28 มกราคม พ.ศ. 2520) พระเกจิอาจารย์แห่งภาคเหนือของไทย จังหวัดพะเยา นอกจากท่านจะบำเพ็ญอยู่ในปริยัติธรรมอย่างเคร่งครัดแล้ว ท่านยังมีความเก่งกล้าในด้านวิปัสสนากรรมฐานอีกด้วยเหรียญหรือวัตถุมงคลของท่านที่ได้ผ่านการปลุกเสกมาแล้ว นับเป็นของที่ประเสริฐอย่างยิ่งนัก มีผู้ประสบปาฏิหาริย์มามากต่อมาก
สายไหม (ขนม)
สายไหม เป็นขนมชนิดหนึ่ง เป็นน้ำตาลปั่นขึ้นมาเป็นเส้นบางเบา ลักษณะคล้ายก้อนเมฆ อาจมีหลายสีตามแต่จะแต่งแต้ม เพื่อเป็นต้วแทนความฝันและจินตนาการตามความเชื่อของชาวตะวันตก จึงเป็นเหมือนกับขนมที่อยู่ในเทพนิยายโดยมีการนำมาเป็นขนมตัวแทนของสวนสนุกหรือละครสัตว์ เนื่องจากปั่นขึ้นเป็นขนมได้อย่างง่ายดายน่าอัศจรรย์
ประวัติ
ขนมสายไหมประดิษฐ์ขึ้นในปี ค.ศ. 1904 โดย วิลเลียม มอร์ริสัน และ จอห์น วราตัน ในงานมหกรรมซื้อขายหลุยส์เซียอานา (Louisiana Purchase Exposition) ในชื่อ Fairy Floss โดยสามารถขายได้มากตามยอดสั่งซื้อจำนวน 68,655 กล่อง โดย ณ เวลานั้นราคาที่ขายคือ 0.25 ดอลลาร์ (เทียบเท่า 5.70 ดอลลาร์ ใน พ.ศ. 2550)
การผลิต
เครื่องทำสายไหมรุ่นแรกจะมีหม้อใบเล็กสำหรับใส่น้ำตาลและสารแต่งสีอาหาร เครื่องทำความร้อนบริเวณขอบจะทำให้น้ำตาลหลอมละลายและน้ำตาลเหลวจะถูกปั่นให้ไหลผ่านรูเล็ก ๆ และจะแข็งตัวในอากาศ และจากนั้นถูกจับไว้โดยหม้อใบใหญ่ ผู้ควบคุมเครื่องจะแหย่แท่งไม้หรือมือลงไปในหม้อใหญ่เพื่อให้สายไหมจับตัวเป็นก้อน เครื่องทำสายไหมในปัจจุบันก็ใช้หลักการในทำนองนี้
ลักษณะ
สายไหมจะมีรสชาติหวานและเหนียว ๆ ละลายในปากอย่างรวดเร็วเหมือนกับปุยฝ้าย ไม่มีกลิ่มหอมมากมาย เนื่องจากตัวเครื่องทำให้มีกลิ่นน้ำตาลอยู่แล้ว เวลาแห้งจะนุ่มเหมือนปุยฝ้าย แต่ถ้าชื้นจะเหนียวหนืด สามารถทานกับขนมกรอบได้ดีที่สุด
ออร์แลนโด แมจิก
ออร์แลนโด แมจิก เป็นทีมบาสเกตบอลในลีกเอ็นบีเอ ในเมืองออร์แลนโด รัฐฟลอริดา เล่นอยู่ในดิวิชั่นภาคตะวันออกเฉียงใต้ในคอนเฟอเรนส์ตะวันออก เป็นหนึ่งในสี่ทีมที่เพิ่มขึ้นมาจากการขยายเอ็นบีเอในช่วง ค.ศ. 1988-1989
ภูมิภาคของประเทศอังกฤษ
ภาคของอังกฤษ (Regions of England) เป็นเขตการปกครองท้องถิ่นระดับบนสุดของรัฐบาลท้องถิ่นในอังกฤษ (Local government in England) ยกเว้นลอนดอนที่มีระบบการปกครองเป็นของตนเอง ภาคการปกครองของอังกฤษก่อตั้งขึ้นในปี ค.ศ. 1994 และในปัจจุบันแบ่งเป็น 9 ภาค
ออลอีลิตเรสต์ลิง
ออลอีลิตเรสต์ลิง (All Elite Wrestling) เป็นสมาคมมวยปล้ำอาชีพในสหรัฐอเมริกา ในก่อตั้งในปี ค.ศ. 2019 โดย โทนี่ ข่าน ก่อตั้งขึ้นโดยมีการประกาศ โดย นายทุน ชาฮิด ข่าน และลูกชาย โทนี่ ที่ทำหน้าที่เป็นนักลงทุนหลักของสมาคมและเป็นประธาน & CEO ของบริษัท และมีผู้ร่วมก่อตั้ง คือ นักมวยปล้ำอาชีพ โคดี โรดส์ พร้อมกับแมตต์ และนิก แจ็กสัน หรือที่รู้จักกันดีในกลุ่มดิอีลิต ที่ทั้งสามทำหน้าที่เป็นทั้งโปรโมดเตอร์ ,รองประธานบริหารควบคู่ไปกับนักมวยปล้ำมืออาชีพ และผู้ร่วมก่อตั้งกลุ่มดิอีลิต
AEW จะเริ่มออกอากาศรายการประจำสัปดาห์ทางช่อง TNT ในสหรัฐ ช่วงครึ่งหลังของปี ค.ศ.2019 CBS Sports ได้รายงานข่าว AEW ว่า "เป็นบริษัทแรกที่ได้รับการสนับสนุนทางการเงินที่สำคัญในการเริ่มต้นที่จะแข่งขันกับ WWE ในระดับที่สำคัญในเกือบ 2 ทศวรรษ"
เบื้องหลัง
ในปี ค.ศ.2017 นักข่าวมวยปล้ำอาชีพ Dave Meltzer แสดงความคิดเห็นสมาคมมวยปล้ำอาชีพสหรัฐ ริงออฟออเนอร์ (ROH) ที่ไม่สามารถขายตั๋ว 10,000 ใบสำหรับการแข่งขันมวยปล้ำครั้งนี้ได้ และความคิดเห็นถูกตอบโดยนักมวยปล้ำมืออาชีพ โคดี โรดส์ และเดอะยังบัคส์ (คู่แทกทีมประกอบด้วย แมตต์ และนิก แจ็กสัน) ซึ่งเป็นสตาร์อันดับต้น ๆ ที่ได้เซ็นสัญญากับ ROH และเพื่อนสนิททั้งในและนอกสมาคม ซึ่งเป็นส่วนหนึ่งของกลุ่มบูลเล็ตคลับ (และหลังจากนั้นเป็นดิอีลิต) พวกเขาได้โปรโมด และจัดรายการมวยปล้ำอาชีพอิสระที่เรียกว่า ออลอิน ในเดือนกันยายน ค.ศ.2018 ที่มีนักมวยปล้ำจาก ROH และสมาคมอื่นๆ โดยตั๋วถูกขายหมดใน 30 นาที และมีผู้ชมมากที่สุดในการเข้าร่วมชมรายการมวยปล้ำอาชีพในสหรัฐ ที่จัดขึ้นและจัดโดยผู้สนับสนุนที่ไม่ส่วนเกี่ยวข้องกับ WWE หรือWorld Championship Wrestling (WCW) ที่ก่อตั้งปี ค.ศ.1993   รายการมวยปล้ำอาชีพนี้ได้รับการยกย่องและนำไปสู่การทำรายได้ทางออนไลน์อย่างมาก Cody และ The Young Bucks ได้ขยายความทะเยอทะยานของพวกเขาต่อ และก่อตั้งสมาคมมวยปล้ำอาชีพของพวกเขา หรือจัด All In Event ครั้งที่สอง จากที่ผู้ชมในอุตสาหกรรมโทรทัศน์ประทับใจกับรายการนี้มากเช่นกัน
ก่อตั้ง AEW
ในวันที่ 5 พฤศจิกายน ค.ศ.2018 ได้จดทะเบียนเครื่องหมายการค้าที่ตั้งอยู่ในเมืองแจ็คสันวิลล์, รัฐฟลอริดา ในชื่อ All Elite Wrestling รวมถึงเครื่องหมายการค้าอื่นๆ ได้แก่ AEW All Out, All Out, AEW, Double or Nothing, Tuesday Night Dynamite, Monday Night Crazy, AEW Double or Nothing, AEW Starcast , AEW Borld For Gold และอีกหลายโลโก้ การประกาศอย่างเป็นทางการของการก่อตั้ง AEW เกิดขึ้นในเวลาเที่ยงคืนของวันที่ 1 มกราคม ค.ศ.2019 ทางช่อง Being the Elite ใน Youtube ที่สร้างสรรค์และนำเสนอโดย The Elite นอกจากนี้ยังมีการประกาศจัดศึก Double or Nothingเป็นรายการแรกของ AEW และภาคต่อจาก All In   ในวันที่ 2 มกราคม ค.ศ.2019 Cody และ The Young Bucks เซ็นสัญญาอย่างเป็นทางการกับสมาคม และทำหน้าที่เป็นรองประธานผู้บริหารร่วมของ AEW โดยมีนายทุน, ผู้บริหารฟุตบอล และแฟนตัวยงมวยปล้ำ โทนี่ ข่าน ที่ได้ประกาศดำรงตำแหน่งเป็นประธานของสมาคม  โทนี่ และพ่อของเขา ชาฮิด ข่าน ได้อีกบอกว่าจะคอยว่าสนับสนุนอยู่เบื้องหลังของสมาคมให้  ซึ่งตระกูลข่านเป็นมหาเศรษฐี และเป็นเจ้าของกลุ่มอเมริกันฟุตบอล Jacksonville Jaguars และFulham F.C.
ในวันที่ 3 มกราคม ค.ศ.2019 ภรรยาของโคดี้ แบรนดี โรดส์ ได้ประกาศดำรงตำแหน่ง Chief brand officer ในวันที่ 8 มกราคม ค.ศ.2019 ได้จัดงานแถลงข่าวการก่อตั้งสมาคม ณ.ลานหน้าสนาม TIAA Bank Field รวมถึงประกาศนักมวยปล้ำที่เซ็นสัญญาปล้ำกับสมาคม ได้แก่ SoCal Uncensored (Christopher Daniels, Scorpio Sky, และFrankie Kazarian), Dr. Britt Baker, Joey Janela, "Hangman" Adam Page, Pac, และChris Jericho และพวกเขายังประกาศความสัมพันธ์ในการร่วมงานกับสมาคมมวยปล้ำอาชีพในจีน Oriental Wrestling Entertainment (OWE) ที่ก่อตั้งโดยนักมวยปล้ำชาวญี่ปุ่น Cima  ในวันที่ 7 กุมภาพันธ์ ค.ศ.2019 ได้จัดงานแถลงข่าวในการขายตั๋วของศึก Double or Nothing และประกาศใหญ่อื่น ๆ รวมถึง Kenny Omega ได้ร่วมงานกับสมาคมและดำรงตำแหน่งเป็นรองประธานผู้บริหารคนที่ 4 ,การเซ็นสัญญากับนักมวยปล้ำ ได้แก่ Penta El Zero M, Rey Fénix, Trent Beretta, และChuck Taylor ประกาศความสัมพันธ์ในการร่วมงานกับสมาคมมวยปล้ำอาชีพในเม็กซิโก ลูชาลิเบรตริเปลอาเวิลด์ไวด์
ในวันที่ 8 พฤษภาคม ค.ศ.2019 AEW ได้ทำข้อตกลงกับ ITV บริษัทสื่อของอังกฤษในการออกอากาศรายการ บาย-อินซึ่งเป็นรายการก่อนการออกอากาศของ Double or Nothing ทางช่อง ITV4 ส่วนรายการเพย์-เพอร์-วิว Double or Nothing จะทำการออกอากาศบน ITV Box Office ในวันที่ 25 พฤษภาคม ค.ศ.2019 ในวันที่ 15 พฤษภาคม ค.ศ.2019 AEW และวอร์เนอร์มีเดีย ประกาศจัดรายการประจำสัปดาห์ทางช่อง TNT ที่เริ่มในครึ่งปีหลังของค.ศ.2019 ทั้งนี้ทาง CBS Sports ได้รายงานข่าว AEW ว่า "เป็นบริษัทแรกที่ได้รับการสนับสนุนทางการเงินที่สำคัญในการเริ่มต้นที่จะแข่งขันกับ WWE ในระดับที่สำคัญในเกือบ 2 ทศวรรษ"
ค็อมร์
ค็อมร์ (خمر) เป็นคำศัพท์ภาษาอาหรับที่แปลว่าไวน์; (รูปพหุพจน์ คุมูร (خمور) อธิบายเป็นเครื่องดื่มแอลกอฮอล์, สุรา) ในนิติศาสตร์อิสลาม อิงถึงสารที่ต้องห้าม และความหมายทางวิชาการจะขึ้นอยู่กับสำนักกฎหมาย นักกฏหมายจากมัซฮับมาลิกี, ชาฟิอี และฮันบะลีมีมุมมองเป็นความหมายทั่วไปของน้ำเมาที่ทำมาจากองุ่น, อินทผลัม และวัตถุดิบที่คล้ายกัน ส่วนฮะนะฟีจะกล่าวถึงเครื่องดื่มในวงแคบกว่าอันแรก ล่วงเวลาผ่านไป นักกฎหมายบางคนจัดให้ของมึนเมาอื่น ๆ เช่น ฝิ่นกับคัตเป็น ค็อมร์ ตามฮะดีษที่กล่าวว่า:
"ท่านศาสดากล่าวว่า: ทุก ๆ ของมึนเมาเป็นค็อมร์ และทุก ๆ ค็อมร์นั้นฮะรอม (ต้องห้าม)"
ตามธรรมเนียมของศาสดามุฮัมมัดที่ระบุถึงค็อมร์ว่า อาจทำมาจากพืชสองต้น คือ องุ่นและอินทผลัม
นักกฎหมายมุสลิมบางคน (โดยเฉพาะสำนักฮะนะฟี) ถือแนวคิดแบบตรงตัวและห้ามเฉพาะเครื่องดื่มแอลกอฮอล์ที่ทำมาจากองุ่น (หรืออินทผลัม) โดยอนุญาตเครื่องดื่มที่ทำมาจากผลไม้อื่น, เมล็ดธัญพืช หรือน้ำผึ้ง อย่างไรก็ตาม นี่คือความคิดเห็นของคนส่วนน้อยเท่านั้น
กุรอานและฮะดีษ
กุรอานได้กล่าวถึงการหลีกเลี่ยงแอลกอฮอล์ว่า
"พวกเขาจะถามเจ้าเกี่ยวกับน้ำเมา (ค็อมร์) และการพนัน จงกล่าวเถิดว่า ในทั้งสองนั้นมีโทษมากและมีคุณหลายอย่างแก่มนุษย์ แต่โทษของมันทั้งสองนั้นมากกว่าคุณของมัน..."
- กุรอาน 2:219
""ผู้ศรัทธาทั้งหลาย! จงอย่าเข้าใกล้การละหมาด ขณะที่พวกเจ้ากำลังมันเมาอยู่ จนกว่าพวกเจ้าจะรู้ สิ่งที่พวกเจ้าพูด...""
- กุรอาน 4:43
"ผู้ศรัทธาทั้งหลาย! ที่จริงสุราและการพนันและแท่นหินสำหรับเชือดสัตว์บูชายัญ และการเสี่ยงติ้ว นั้นเป็นสิ่งโสมมอันเกิดจากการกระทำของชัยฏอน ดังนั้นพวกเจ้าจงห่างไกลจากมันเสียเพื่อว่าพวกเจ้าจะได้รับความสำเร็จ"
- กุรอาน 5:90
รายงานจากฮะดีษที่บันทึกโดยอะฮ์มัดว่า อบูมัยซาเราะฮ์กล่าวว่า โองการนี้ถูกประทานมาหลังจากคำขอโดยอุมัรต่ออัลลอฮ์ว่า "โปรดให้ความกระจ่างในการชี้ขาดเกี่ยวกับค็อมร์แก่เราด้วยเถิด!" เนื่องจากอิสลามนำ "สังคมเข้าไปสู่การผิดศีลธรรม" แก่ผู้ที่ค้นหา "มาตรฐานสูงสุดของศีลธรรม" การแบนแอลกอฮอล์อย่างฉับพลันอาจรุนแรงเกินและปฏิบัติไม่ได้
บทลงโทษ
กุรอานไม่ได้กล่าวถึงบทลงโทษของผู้ดื่มของมึนเมา แต่มีในฮะดีษที่มีสายรายงานจากอะนัส อิบน์ มาลิกว่า มุฮัมมัดกำหนดให้เฆี่ยน 40 ที "ด้วยกิ่งปาล์มสองอัน ... สำหรับใครก็ตามที่ถูกกล่าวหาว่าดื่มแอลกอฮอล์". ในขณะที่นักวิชาการชาวซาอุดีอาระเบีย Saalih al-Munajjid กล่าวว่า มีฮะดีษที่บันทึกโดยเศาะฮีฮ์มุสลิม (3281) รายงานจากอะนัสว่า มุฮัมมัดเฆี่ยนคนหนึ่งที่เมาเหล้าด้วยกิ่งต้นปาล์มที่นำใบไม้ออกและรองเท้า
ปลาปักเป้ากล่องเหลืองลายจุดดำ
ปลาปักเป้ากล่องเหลืองลายจุดดำ หรือ ปลาปักเป้ากล่องจุดเหลือง (Yellow boxfish, Cubicus boxfish; ) เป็นปลาปักเป้าชนิดหนึ่ง ในวงศ์ปลาปักเป้ากล่อง (Ostraciidae)
ลำตัวมีเกราะหุ้มเป็นรูปสี่เหลี่ยมคางหมูในแนวตัดขวาง ปากมีขนาดใหญ่และมีฟันซี่เล็ก ๆ ครีบหางใหญ่ แต่ครีบอื่น ๆ เล็ก เหมือนปลาปักเป้าชนิดอื่นทั่วไป ลำตัวเป็นสีเทาและมีลายสีเหลืองตามแนวเกล็ด มีจุดกลม ๆ เล็ก ๆ สีดำประค่อนข้างมากโดยเฉพาะที่ส่วนหัว ปลาที่ยังเป็นปลาขนาดเล็กจะมีลำตัวสีเหลืองสดและมีจุดสีดำเข้มกว่าปลาที่โตแล้ว
มีขนาดโตเต็มที่ประมาณ 35 เซนติเมตร เป็นปลาที่หากินอยู่ตามลำพัง โดยว่ายน้ำช้า ๆ ในแนวปะการังใกล้ชายฝั่ง กินอาหารซึ่งเป็นสัตว์น้ำขนาดเล็ก ๆ ตามโพรงหินของปะการัง thumb|left|150px|ปลาขนาดใหญ่ พบกระจายพันธุ์ในมหาสมุทรแปซิฟิก และมหาสมุทรอินเดีย ในน่านน้ำไทยพบได้ทั้ง 2 ฝั่ง จัดเป็นปลาที่พบบ่อย เป็นปลาทะเลอีกชนิดหนึ่งที่นิยมเลี้ยงเป็นปลาสวยงาม
วรรณกรรมพื้นบ้าน
วรรณกรรมพื้นบ้าน หมายถึง ผลงานที่เกิดขึ้นจากการใช้ภาษาโดยการพูดและการเขียนของกลุ่มชนในแต่ละท้องถิ่น เช่น วรรณกรรมพื้นบ้านภาคเหนือ วรรณกรรมพื้นบ้านภาคอีสาน วรรณกรรมพื้นบ้านภาคใต้ เป็นต้น ซื่งในแต่ละท้องถิ่นก็จะใช้ภาษาพื้นบ้านในการถ่ายทอดเป็นเอกลักษณ์
== ลักษณะของวรรณกรรมพื้นบ้าน ==
คริสต์ศตวรรษที่ 23
คริสต์ศตวรรษที่ 23 อยู่ระหว่างปี ค.ศ. 2201 ถึง ค.ศ. 2300
ประเทศกาบองในพาราลิมปิกฤดูร้อน 2016
ประเทศกาบอง เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติกาบองเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
คริสต์ศตวรรษที่ 24
คริสต์ศตวรรษที่ 24 อยู่ระหว่างปี ค.ศ. 2301 ถึง ค.ศ. 2400
สำนักงานคณะกรรมการสุขภาพแห่งชาติ
ประวัติ
สำนักงานคณะกรรมการสุขภาพแห่งชาติ ก่อตั้งขึ้นตามพระราชบัญญัติสุขภาพแห่งชาติ พ.ศ. 2550 โดยการโอนกิจการของสถาบันวิจัยระบบสาธารณสุข ในส่วนของสำนักงานปฏิรูประบบสุขภาพแห่งชาติ (สปรส.)
ยุค สปรส.
สำนักงานปฏิรูประบบสุขภาพแห่งชาติ (สปรส.) เกิดขึ้นจากการที่รัฐบาลของชวน หลีกภัย เห็นว่าระบบสุขภาพในขณะนั้น ยังไม่สามารถช่วยให้ประชาชนมีสุขภาพและคุณภาพชีวิตที่ดีพอ จึงต้องมีการปฏิรูประบบสุขภาพ สร้างระบบสุขภาพให้มีมาตรฐาน โดยการออกระเบียบสำนักนายกรัฐมนตรีว่าด้วยการปฏิรูประบบสุขภาพแห่งชาติ พ.ศ. 2543 เป็นผลให้เกิด "สำนักงานปฏิรูปสุขภาพแห่งชาติ"
คริสต์ศตวรรษที่ 25
คริสต์ศตวรรษที่ 25 อยู่ระหว่างปี ค.ศ. 2401 ถึง ค.ศ. 2500
รางวัลนาฏราช ครั้งที่ 13
รางวัลนาฏราช ครั้งที่ 13 ประจำปี พ.ศ. 2564 เป็นงานประกาศผลรางวัลยอดเยี่ยมด้านวิทยุกระจายเสียงและวิทยุโทรทัศน์ จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ กำหนดประกาศผลในวันที่ 7 กันยายน พ.ศ. 2565 ซึ่งในปีนี้ยังคงจัดขึ้นท่ามกลางสถานการณ์การระบาดทั่วของโควิด-19 ในประเทศไทย ทำให้รูปแบบของการแจกรางวัลมีเพียงประกาศผลผู้ชนะ และนำรางวัลส่งให้กับผู้ชนะในภายหลัง รวมถึงการประกาศรางวัลในปีนี้จัดขึ้นภายใต้ธีม Online Celebrate โดยมีการถ่ายทอดสดผ่านทางช่องทางเฟซบุ๊กของสมาพันธ์ฯ (facebook.com/RTBPF) ตั้งแต่เวลา 18.00 - 20.00 น.
รายชื่อผลงานและบุคคลที่ได้รับการเสนอชื่อเข้าชิงและได้รับรางวัล
รางวัลนาฏราชครั้งที่ 13 มีรางวัลทั้งสิ้น 36 รางวัล มีรายชื่อผู้เข้าชิงในแต่ละรางวัลดังต่อไปนี้
คริสต์ศตวรรษที่ 26
คริสต์ศตวรรษที่ 26 อยู่ระหว่างปี ค.ศ. 2501 ถึง ค.ศ. 2600
รางวัลนาฏราช ครั้งที่ 13
รายชื่อผู้ชนะ
ละครโทรทัศน์ และซีรี่ส์ที่ฉายบนแพลตฟอร์ม ทั้ง 5 เรื่องต่อไปนี้ ได้รับการลงคะแนนเสียงให้เป็นผู้ชนะรางวัลนาฏราช ครั้งที่ 12
จังหวัดชฟีแยนตือ-กชึช
ชฟีแยนตือ-กชึช (Święty Krzyż) หรือ โฮลีครอสส์ (Holy Cross) เป็นจังหวัดทางตอนกลางของประเทศโปแลนด์ มีเนื้อที่ทั้งหมด 11,711 ตารางกิโลเมตร และมีประชากรทั้งหมด 1,273,995 คน โดยมีเมืองหลักคือกีแยลต์แซ
จังหวัดชฟีแยนตือ-กชึชก่อตั้งขึ้นเมื่อวันที่ 1 มกราคม พ.ศ. 2542 หลังจากที่รัฐบาลโปแลนด์ได้ปฏิรูปการปกครองท้องถิ่นในปี พ.ศ. 2541 ประกอบด้วยพื้นที่ของอดีตจังหวัดกีแยลต์แซ จังหวัดตแชนสตอคอวาภาคตะวันออก และจังหวัดตาร์นอบแชกภาคตะวันตก
เมืองต่าง ๆ
จังหวัดชฟีแยนตือ-กชึชประกอบด้วย 32 เมือง โดยรายชื่อเรียงตามจำนวนประชากร (ข้อมูลปี พ.ศ. 2549)
เจ้าหญิงมารี-แชนทัล มกุฎราชกุมารีแห่งกรีซ
เจ้าหญิงมารี-แชนทัล แคลร์ มกุฎราชกุมารีแห่งกรีซ และเจ้าหญิงแห่งเดนมาร์ก (Μαρί Σαντάλ; ประสูติ 17 กันยายน พ.ศ. 2511) เป็นพระชายาในเจ้าชายเปาโลส มกุฎราชกุมารแห่งกรีซ
พระประวัติ
พระองค์เริ่มเข้าศึกษาระดับปริญญาตรีในสาขาประวัติศาสตร์ศิลปะ มหาวิทยาลัยนิวยอร์ก เมื่อปี พ.ศ. 2536 แต่ก็ออกในปีต่อมา หลังจากที่เจ้าชายเปาโลส มกุฎราชกุมารแห่งกรีซ เสนอให้เธอเล่นสกีในวันหยุดที่กัสตาดในสวิตเซอร์แลนด์ช่วงวันคริสต์มาส
ประวัติการทรงงาน
พระองค์เป็นผู้ก่อตั้งและเป็นผู้อำนวยการของ "มารี-แชนทัล" (Mari-Chanthal) แบรนด์เสื้อผ้าเด็กที่ก่อตั้งขึ้นในปี พ.ศ. 2543
ธุรกิจ
พระองค์มีธุรกิจออกแบบเสื้อผ้าเด็กในแบรนด์ "มารี-แชนทัล" ในเชลซี กรุงลอนดอน โดยเสื้อผ้าเด็กดังกล่าวจะถูกขายในร้านบูติกทั้ง 4 แห่ง และขายทางระบบออนไลน์ที่มีเว็บไซต์อย่างเป็นทางการ ทั้งยังมีวางขายในห้างสรรพสินค้าที่มีชื่อเสียงอย่าง แฮร์รอดส์, แซกส์ไฟฟ์อะเวนิว, เปอร์ตีมาร์ชง และร้านบูติกอีกว่า 20 ประเทศทั่วโลก
อภิเษกสมรส
งานอภิเษกสมรสถูกออกแบบโดยเลดีเอลิซาเบท อันสัน และโรเบิร์ต อิซาเบล ส่วนฉลองพระองค์ของฝ่ายเจ้าสาวเป็นของวาเลนติโน มีการจัดพระราชพิธีเมื่อวันที่ 1 กรกฎาคม พ.ศ. 2538 ที่มหาวิหารเซนต์โซเฟียในกรุงลอนดอน โดยมีแขกรับเชิญอาทิ พระราชวงศ์ในยุโรป และสิบสมาชิกของพรรคประชาธิปไตยใหม่ของกรีซเข้ามาร่วมเป็นเกียรติในงาน พระองค์และเจ้าชายเปาโลส มีพระโอรส-ธิดาด้วยกัน 5 พระองค์ ได้แก่
คริสต์ศตวรรษที่ 27
คริสต์ศตวรรษที่ 27 อยู่ระหว่างปี ค.ศ. 2601 ถึง ค.ศ. 2700
ลูกา เบรเซล
ลูกา เบรเซล (Luca Brecel) เกิดเมื่อวันที่ 8 มีนาคม ค.ศ. 1995 ในดิลเซิน-สโตกเกม เป็นนักสนุกเกอร์อาชีพชาวเบลเยียม ถือว่าเป็นหนึ่งในผู้เล่นที่มีแววมากที่สุดในพรสวรรค์ด้านสนุกเกอร์ที่กำลังจะเกิดขึ้น
อ้างอิง
1995
มาร์กู ซิลวา
มาร์กู อาลึชังดรึ ซาไรวา ดา ซิลวา (Marco Alexandre Saraiva da Silva; เกิด 12 กรกฎาคม ค.ศ. 1977) เป็นอดีตนักฟุตบอลกองหลังและผู้จัดการทีมชาวโปรตุเกส ปัจจุบันเป็นผู้จัดการทีมของฟูลัม ในพรีเมียร์ลีกของฟุตบอลอังกฤษ
เขาเล่นให้กับหลายสโมสรในโปรตุเกส สโมสรสุดท้ายที่เขาเคยเล่นคืออึชตูริล ซึ่งเขาลงเล่นเป็นระยะเวลา 6 ปี ต่อมาหลังจากที่เลิกเล่นฟุตบอลอาชีพ ได้คุมทีมอึชตูริลต่อเป็นระยะเวลาสามปี ก่อนที่จะย้ายไปคุมทีมสปอร์ติกกลูบีดีปูร์ตูกาล ซึ่งเขาพาทีมชนะเลิศฟุตบอลถ้วยในฤดูกาล 2014–15 ต่อจากนั้นได้ย้ายไปคุมทีมโอลิมเบียโกสในกรีซ ก่อนที่จะย้ายมาคุมทีมฮัลล์ซิตี, วอตฟอร์ด และเอฟเวอร์ตัน
บีเอ็นเอ
บีเอ็นเอ หรือ บีเอ็นเอ: แบรนด์นิวแอนิมอล (BNA: Brand New Animal) เป็นซีรีส์อนิเมะออริจินอลญี่ปุ่น ผลิตโดยสตูดิโอทริกเกอร์และกำกับโดยโย โยชินาริ ซีรีส์อนิเมะ 6 ตอนแรกฉายทางเน็ตฟลิกซ์ประเทศญี่ปุ่นในเดือนมีนาคม พ.ศ. 2563 อีก 6 ตอนฉายในเดือนพฤษภาคมในปีเดียวกัน ซีรีส์อนิเมะยังออกอากาศทางผังรายการอนิเมะ +อัลตรา ของช่องฟูจิทีวีตั้งแต่เดือนเมษายนถึงมิถุนายน พ.ศ. 2563
แคว้นอายากูโช
อายากูโช (Ayacucho) เป็นแคว้นหนึ่งของประเทศเปรู ตั้งอยู่ทางภาคกลางตอนล่างของประเทศ เมืองหลักคืออายากูโช ภูมิภาคนี้เป็นหนึ่งในแคว้นที่ได้รับผลกระทบรุนแรงที่สุดจากการก่อการร้ายในคริสต์ทศวรรษ 1980 ระหว่างสงครามกองโจรที่ขบวนการเซนเดโรลูมิโนโซเป็นผู้ก่อ สงครามนั้นเป็นที่รู้จักในชื่อความขัดแย้งภายในเปรู
เมื่อวันที่ 30 ตุลาคม ค.ศ. 2005 มีการจัดการลงประชามติเพื่อตัดสินว่าแคว้นอายากูโชจะรวมกับแคว้นอิกาและอวงกาเบลิกาเพื่อจัดตั้งแคว้นอิกา-อายากูโช-อวงกาเบลิกาหรือไม่ เป็นส่วนหนึ่งของกระบวนการกระจายอำนาจในเปรู ร่างกฎหมายนั้นตกไปและอายากูโชก็ยังคงเป็นแคว้นเอกเทศจนถึงปัจจุบัน
ศาลเจ้าอิซูโมะ
ศาลเจ้าอิซูโมะ เป็นศาลเจ้าชินโตที่สำคัญและเก่าแก่มากที่สุดแห่งหนึ่งในประเทศญี่ปุ่น ไม่ปรากฏหลักฐานถึงปีที่สร้าง ตั้งอยู่ในเมืองอิซูโมะ จังหวัดชิมาเนะ ศาลเจ้าแห่งนี้สร้างขึ้นเพื่อบูชาแก่โอกูนินูชิ เทพแห่งการสมรส ทั้งนี้ ศาลาใหญ่ตลอดจนอาคารโดยรอบของศาลเจ้าแห่งนี้ ได้ขึ้นทะเบียนเป็นสมบัติประจำชาติญี่ปุ่นในปี พ.ศ. 2495
ระหว่างปี พ.ศ. 2414 ถึง 2489 ศาลเจ้าแห่งนี้ได้ถูกจัดให้อยู่ในประเภท คัมเปไทชะ (官幣大社) ซึ่งหมายถึงเป็นศาลเจ้าชั้นหนึ่งที่ได้รับการสนับสนุนจากรัฐบาล อนึ่ง ภายในของศาลเจ้าแห่งนี้ถูกสงวนการเข้าชมมาตั้งแต่ยุคสงครามโลกครั้งที่สอง และเป็นระยะเวลากว่าหกสิบปีกระทั่งได้เริ่มเปิดให้สาธารณชนเข้าชมได้ตั้งแต่ฤดูร้อนของปี พ.ศ. 2551 ภายหลังการบูรณะครั้งใหญ่ได้เสร็จสิ้นลง
ชฺวีฟู่
ชฺวีฟู่ (Qufu; ) เป็นนครทางตะวันออกของมณฑลชานตง ประเทศจีน ตั้งอยู่ทางทิศใต้ของจี๋หนาน ราว 130 km ชฺวีฟู่มีพื้นที่ 815 ตารางกิโลเมตร มีประชากร 653,000 คน โดย 188,000 คน อาศัยอยู่ในเขตเมือง
ชฺวีฟู่เป็นที่รู้จักจากการเป็นสถานที่เกิดของขงจื๊อ เมืองมีโบราณสถานหลายแห่ง วัดขงจื๊อ สุสานขงจื๊อ และจวนตระกูลขงในชฺวีฟู่ได้รับการลงทะเบียนเป็นมรดกโลกโดยยูเนสโกตั้งแต่ปี ค.ศ. 1994
รนกปุรไชนมนเทียร
รนกปุระไชนมนเทียร หรือ จตุรมุขธรรนวิหาร เป็นไชนมนเทียรในนิกายเศวตามพร ตั้งอยู่ที่เมืองรนกปุระ รัฐราชสถาน มีตีรถังกรองค์ประธานคือพระฤษภนาถ ที่นี่เป็นหนึ่งในไชนมนเทียรที่ใหญ่ที่สุดและสำคัญที่สุดในวัฒนธรรมไชนะ
ในขณะที่ทิลวาฑามนเทียรเป็นที่รู้จักดีจากงานประติมากรรม มนเทียรนี้เป็นที่รู้จักจากงานแกะสลักอันประณีตซับซ้อนและสถาปัตยกรรมอันเป็นเอกลักษณ์ โดยสร้างขึ้นตามรูปแบบอย่าง Nalini-Gulma Vimana ด้วยสถาปัตยกรรมแบบมารุคุรชร โดยมนเทียรหลักของรนกปุระคือจตุรมุขวิหาร สร้างขึ้นในศตวรรษที่ 15 เพื่อบูชาพระฤษภนาถ
เจ้าชายนิโกเลาส์แห่งกรีซและเดนมาร์ก
เจ้าชายนิโกเลาส์แห่งกรีซและเดนมาร์ก (Νικόλαος της Ελλάδος, ประสูติ 1 ตุลาคม พ.ศ. 2512) เป็นพระโอรสองค์ที่สองของสมเด็จพระราชาธิบดีคอนสแตนตินที่ 2 แห่งกรีซและสมเด็จพระราชินีอันเนอ-มารีแห่งกรีซ
เจ้าชายนิโกเลาส์เสกสมรสกับเจ้าหญิงตาเตียนาแห่งกรีซและเดนมาร์ก (ประสูติ 27 สิงหาคม พ.ศ. 2523) เจ้าหญิงตาเตียนาทรงสืบเชื้อสายมาจาก เจ้าชายวิลเลียมที่ 2 อเลกเตอร์แห่งเฮสส์
คริสต์ศตวรรษที่ 28
คริสต์ศตวรรษที่ 28 อยู่ระหว่างปี ค.ศ. 2701 ถึง ค.ศ. 2800
ทางหลวงแผ่นดินหมายเลข 1327
ทางหลวงแผ่นดินหมายเลข 1327 สายบ้านด่านลานหอย–ทุ่งเสลี่ยม เริ่มจากบ้านหัวฝาย เทศบาลตำบลกลางดง อำเภอทุ่งเสลี่ยม จังหวัดสุโขทัย ผ่านอำเภอศรีสำโรง สิ้นสุดเส้นทางที่บ้านด่าน อำเภอบ้านด่านลานหอย จังหวัดสุโขทัย จรดทางหลวงแผ่นดินหมายเลข 12
ทางหลวงแผ่นดินหมายเลข 1330
ทางหลวงแผ่นดินหมายเลข 1330 เป็นทางหลวงแผ่นดินในจังหวัดสุโขทัย เริ่มต้นที่บ้านหัวฝาย ตำบลกลางดง อำเภอทุ่งเสลี่ยม สิ้นสุดที่ทางหลวงแผ่นดินหมายเลข 1294 ที่บ้านแก่ง ตำบลบ้านแก่ง อำเภอศรีสัชนาลัย
ปลากล่อง
ปลากล่อง หรือ ปลาปักเป้ากล่อง หรือ ปลาปักเป้าเหลี่ยม (Boxfish, Trunkfish) เป็นสกุลของปลาปักเป้า ในวงศ์ปลาปักเป้ากล่อง (Ostraciidae) ใช้ชื่อสกุลว่า Ostracion
มีลำตัวเป็นทรงสี่เหลี่ยมเหมือนกล่อง แตกต่างจากปลาปักเป้าทั่วไปอย่างเห็นได้ชัด ลำตัวมีเกราะแข็งหุ้มเป็นรูปสี่เหลี่ยมคางหมูในแนวตัดขวาง ปากมีขนาดใหญ่และมีฟันซี่เล็ก ๆ ครีบหางใหญ่ ส่วนครีบอื่น ๆ เล็กเหมือนปลาปักเป้าทั่วไป สีและลวดลายตามลำตัวสดใสแตกต่างกันไปตามแต่ละชนิด
เป็นปลาที่อาศัยหากินอยู่ตามลำพัง พบกระจายพันธุ์ในมหาสมุทรแปซิฟิก และอินเดีย ในแนวปะการัง กินอาหารที่อยู่ตามซอกหลีบหินปะการัง เช่น ฟองน้ำ, ครัสเตเชียน และหอย เป็นอาหาร ขนาดโดยเฉลี่ยเมื่อโตเต็มที่ประมาณ 30–45 เซนติเมตร
การจำแนก
จำแนกได้เป็น 8 ชนิด (บางข้อมูลแบ่งเป็น 10 ชนิด )
คริสต์ศตวรรษที่ 29
คริสต์ศตวรรษที่ 29 อยู่ระหว่างปี ค.ศ. 2801 ถึง ค.ศ. 2900
ซูเปอร์โชว์ดาวน์ (2019)
ซูเปอร์โชว์ดาวน์ (2019) (Super Show-Down (2019)) เป็นการแสดงมวยปล้ำอาชีพแบบ เพย์-เพอร์-วิว (PPV) และรายการของ ดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี สำหรับค่ายรอว์ และ สแมคดาวน์ จัดขึ้นเมื่อวันที่ 7 มิถุนายน 2019 ณ.King Abdullah International Stadium ในเมืองในเมืองรียาด, ประเทศซาอุดีอาระเบีย
ผล
<references group="Note"/>
น้ำหนักลด
ตั้งใจลด
การตั้งใจลดน้ำหนักอาจเพื่อปรับปรุงความฟิตร่างกายหรือสุขภาพ หรือเพื่อเปลี่ยนรูปร่าง สำหรับผู้ที่น้ำหนักเกินหรือเป็นโรคอ้วน การลดน้ำหนักอาจลดความเสี่ยงทางสุขภาพ เพิ่มความฟิตร่างกาย และชะลอการเกิดโรคเบาหวาน สำหรับผู้มีข้อเข่าเสื่อม อาจลดความเจ็บปวดและทำให้คล่องแคล่วขึ้น การลดน้ำหนักอาจลดความดันโลหิตสูง แต่ก็ไม่ชัดเจนว่าลดอันตรายเหตุความดันสูงหรือไม่
Weight loss is achieved by adopting a lifestyle in which fewer calories are consumed than are expended. น้ำหนักสามารถลดเมื่อมีพฤติกรรม/วิถีชีวิตที่บริโภคพลังงานน้อยกว่าที่ใช้แต่ละน คือ น้ำหนักจะลดก็ต่อเมื่อใช้พลังงานเพื่อทำงานหรือเพื่อเมแทบอลิซึมยิ่งกว่าที่ได้จากอาหารและสารอาหารอื่น ๆ ซึ่งทำให้เผาพลังงานที่เก็บสำรองไว้ไม่ว่าจะจากไขมันหรือกล้ามเนื้อ แล้วทำให้น้ำหนักค่อย ๆ ลด
สำหรับนักกีฬาที่ต้องการเล่นกีฬาให้ดีขึ้น หรือต้องผ่านพิกัดน้ำหนักในกีฬา การลดน้ำหนักอีกไม่แปลกแม้จะหนักในระดับดีสุดแล้ว ส่วนบุคคลอื่น ๆ อาจมีแรงจูงใจเพื่อลดน้ำหนักให้ได้รูปร่างที่ตนคิดว่าดูดีกว่า อย่างไรก็ดี การมีน้ำหนักน้อยเกินสัมพันธ์กับความเสี่ยงทางสุขภาพ เช่น อ่อนแอต่อการติดเชื้อ ภาวะกระดูกพรุน กล้ามเนื้อไม่แข็งแรง ร่างกายมีปัญหาควบคุมอุณหภูมิ และแม้แต่เสี่ยงตายสูงขึ้น
อาหารมีแคลอรีต่ำ (low-calorie diet) เป็นรูปแบบอาหารที่มีสารอาหารจำเป็นอย่างสมดุล เพราะมีผลเสียน้อยมาก นักโภชนาการจึงมักแนะนำอาหารพวกนี้ นอกจากจะจำกัดแคลอรีที่บริโภค ก็ยังควบคุมการบริโภคสารอาหารหลัก ๆ (macronutrient) อีกด้วย ในบรรดาแคลอรีที่ควรบริโภคต่อวัน 55% ควรมาจากคาร์โบไฮเดรต, 15% จากโปรตีน และ 30% จากไขมันโดยไม่ควรมีไขมันอิ่มตัวเกิน 10% ของไขมันทั้งหมด ยกตัวอย่างเช่น เมื่อบริโภคอาหารมีพลังงาน 1,200 แคลอรีต่อวัน ควรจะได้ 660 แคลอรีจากคาร์โบไฮเดรต 180 แคลอรีจากโปรตีน และ 360 แคลอรีจากไขมัน แต่ก็มีงานศึกษาบางงานที่แสดงว่า การเพิ่มบริโภคโปรตีนสามารถช่วยระงับความหิวที่มักเกิดเพราะลดแคลอรีในอาหารเพราะเพิ่มความรู้สึกอิ่ม
การจำกัดแคลอรีเช่นนี้มีประโยชน์ระยะยาวหลายอย่าง
เมื่อทำพร้อมกับออกกำลังกายเพิ่มขึ้น อาหารมีแคลอรีต่ำเชื่อว่ามีประสิทธิภาพที่สุดในระยะยาว ไม่เหมือนกับไดเอ็ตทำ ๆ หยุด ๆ ซึ่งอย่างดีก็ได้ผลระยะสั้น ๆ เท่านั้น การออกกำลังกายสามารถเพิ่มประสิทธิภาพของรูปแบบการทานอาหาร ดังนั้น วิธีการลดน้ำหนักซึ่งถูกสุขภาพที่สุดก็คือ การทานอาหารอย่างสมดุลประกอบกับการออกกำลังกายปานกลาง การเพิ่มน้ำหนักสัมพันธ์กับการทานไขมันมากเกิน เพิ่มทานน้ำตาล ทานคาร์โบไฮเดรตขัดสี/แปรรูปโดยทั่วไป และการดื่มแอลกอฮอล์
แม้จะมีสมมติฐานว่า อาหารเสริมเป็นวิตามินดีอาจช่วยลดน้ำหนัก แต่ผลงานศึกษาก็ไม่สนับสนุนสมมติฐานนี้ คนไดเอ็ตโดยมากจะได้น้ำหนักคืนในระยะยาว
ตามแนวทางแนะนำอาหารของคนอเมริกัน (Dietary Guidelines for Americans) คนที่ได้น้ำหนักถูกสุขภาพและรักษาไว้ได้ จะต้องระมัดระวังบริโภคแคลอรีตามที่ร่างกายจำเป็นเท่านั้น และเป็นคนไม่อยู่นิ่ง ๆ (physically active) ตามองค์การบริการสุขภาพแห่งชาติแห่งสหราชอาณาจักร (NHS) บุคคลสามารถลดน้ำหนักได้ดีที่สุดโดยตรวจตราแคลอรีที่บริโภคแต่ละวันประกอบกับการออกกำลังกาย
เทคนิค
วิธีการลดน้ำหนักที่ก้าวก่ายน้อยที่สุด และจึงแนะนำบ่อยที่สุด ก็คือการเปลี่ยนพฤติกรรมการทานอาหารและเพิ่มออกกำลัง ปกติโดยการออกกำลังกาย องค์การอนามัยโลกแนะนำให้ลดทานอาหารแปรรูปที่มีไขมันอิ่มตัว น้ำตาล และเกลือสูง ลดแคลอรีที่ได้จากอาหาร และเพิ่มออกกำลัง
ยังแนะนำให้ทานใยอาหารเพิ่มขึ้นด้วยเพื่อให้ถ่ายได้ดี วิธีลดน้ำหนักอื่น ๆ รวมทั้งการใช้ยาหรืออาหารเสริมที่ลดความอยากอาหาร ระงับการดูดซึมอาหาร หรือลดปริมาตรกระเพาะอาหาร การผ่าตัดลดความอ้วน (Bariatric surgery) อาจเป็นทางเลือกสำหรับโรคอ้วนรุนแรง การผ่าตัดที่สามัญก็คือ gastric bypass (การผ่าเลี่ยงกระเพาะอาหารเป็นบางส่วน) และ gastric banding (การผูกกระเพาะอาหาร) ทั้งสองอาจมีประสิทธิผลลดการนำพลังงานเข้าร่างกายเพราะลดขนาดกระเพาะ แต่ก็มีความเสี่ยงอย่างจำเพาะ ๆ เหมือนกับกาผ่าตัดอื่น ๆ ดังนั้น จึงควรปรึกษาแพทย์ก่อน
อาหารเสริมถึงแม้จะใช้อย่างกว้างขวาง แต่ก็พิจารณาว่าไม่ถูกสุขภาพเมื่อลดน้ำหนัก มีวางตลาดหลายอย่าง แต่น้อยอย่างมากมีประสิทธิผลระยะยาว
มีวิธีการสะกดจิต (virtual gastric band) ที่ทำให้รู้สึกเหมือนว่า กระเพาะอาหารเล็กกว่าเป็นจริงและดังนั้น จึงช่วยลดปริมาณการทานอาหารแล้วให้ลดน้ำหนักได้ วิธีนี้อาจเสริมด้วยการรักษาความวิตกกังวลทางจิตวิทยาและด้วยการให้ฟังบันทึกเสียงเมื่อนอนหลับ (hypnopedia) มีงานวิจัยที่ตรวจสอบการสะกดจิตเพื่อแก้ปัญหาน้ำหนักเกินเป็นการรักษาทางเลือก งานศึกษาปี 1996 พบว่า การลดน้ำหนักด้วยการบำบัดทางความคิดและพฤติกรรม (CBT) จะมีประสิทธิภาพยิ่งขึ้นถ้าเสริมด้วยการสะกดจิต การรักษาด้วยการยอมรับและการให้สัญญา (ACT) ซึ่งใช้สติเพื่อลดน้ำหนักก็พบในปี 2010 ว่ามีประโยชน์ด้วย
การลดน้ำหนักอย่างถาวร
เพื่อให้น้ำหนักลดอย่างถาวร การเปลี่ยนอาหารและพฤติกรรมก็ต้องถาวรด้วย การไดเอ็ตในระยะสั้น ๆ ไม่ปรากฏว่า ลดน้ำหนักได้หรือทำให้สุขภาพดีขึ้นในระยะยาว และอาจมีโทษด้วย
อุตสาหกรรมการลดน้ำหนักในประเทศตะวันตก
ในสหรัฐ มีผลิตภัณฑ์ที่วางตลาดเป็นจำนวนมากซึ่งอ้างว่าช่วยให้ลดน้ำหนักได้ง่ายขึ้น เร็วขึ้น มีค่าใช้จ่ายน้อย ไว้วางใจได้ และเป็นทุกข์น้อยกว่า รวมทั้งหนังสือ ดีวีดี ซีดี ครีม น้ำมัน ยา แหวน ตุ้มหู เครื่องพันกาย เข็มขัด วัสดุอื่น ๆ ศูนย์ฟิตเหนส คลินิก โค้ชส่วนตัว กลุ่มสนับสนุนลดน้ำหนัก ผลิตภัณฑ์อาหารและอาหารเสริม ในปี 2008 มีการใช้จ่าย 33,000-55,000 ล้านเหรียญสหรัฐต่อปี (ประมาณ 1.1-1.8 ล้านล้านบาท) สำหรับผลิตภัณฑ์และบริการลดน้ำหนักโดยรวมวิธีการทางแพทย์และยาด้วย ศูนย์ลดน้ำหนักได้ส่วนแบ่งระหว่าง 6-12% ผู้บริโภคซื้ออาหารเสริมเพื่อช่วยลดน้ำหนักเกินกว่า 1,600 ล้านเหรียญต่อปี (ประมาณ 52,789 ล้านบาท) ความพยายามเพื่อไดเอ็ตของคนอเมริกัน 70% จะทำเอง
ในยุโรปตะวันตก การขายผลิตภัณฑ์ลดน้ำหนักโดยไม่รวมยาที่แพทย์ต้องออกใบสั่ง เกินกว่า 1,250 ล้านยูโรต่อปี (ประมาณ 59,767 ล้านบาท) ในปี 2009
ลักษณะ
การลดน้ำหนักอย่างไม่ได้ตั้งใจอาจเกิดจากการเสียไขมัน เสียน้ำ เสียกล้ามเนื้อในร่างกาย หรือเสียสิ่งเหล่านี้รวม ๆ กัน ปกติจะพิจารณาว่าเป็นปัญหาทางการแพทย์ต่อเมื่อบุคคลเสียน้ำหนักอย่างน้อย 10% ภายใน 6 เดือน หรือ 5% ภายในเดือนที่ผ่านมา เกณฑ์วิธีอีกอย่างที่ใช้ประเมินน้ำหนักน้อยเกินก็คือ ดัชนีมวลกาย (BMI) อย่างไรก็ดี แม้น้ำหนักลดที่น้อยกว่านี้ก็อาจเป็นเรื่องน่าเป็นห่วงสำหรับคนชราที่อ่อนแอ
น้ำหนักลดแบบไม่ได้ตั้งใจอาจเกิดเพราะได้พลังงานจากอาหารไม่พอเทียบกับความต้องการของร่างกาย (ปกติเรียกว่า ทุพโภชนาการ) แต่วิถีดำเนินของโรค การเปลี่ยนแปลงทางเมแทบอลิซึม ทางฮอร์โมน การใช้ยา การรักษาโรคอื่น ๆ การเปลี่ยนแปลงอาหารเนื่องจากโรคหรือการรักษา หรือความอยากอาหารน้อยดังที่สัมพันธ์กับโรคหรือการรักษาก็อาจทำให้น้ำหนักลดอย่างไม่ได้ตั้งใจได้เช่นกัน ปัญหาทางฮอร์โมนเช่น ไทรอยด์ถูกกระตุ้นมากเกินไป (hyperthyroidism) อาจทำให้น้ำหนักลดเช่นกัน การนำสารอาหารไปใช้ไม่ได้ดีอาจทำให้น้ำหนักลด ซึ่งอาจมีเหตุจากทางเดินอาหารทะลุ (fistulae) ท้องร่วง ปฏิกิริยาระหว่างยากับอาหาร การหมดเอนไซม์ และกล้ามเนื้อลีบ
น้ำหนักที่ลดลงเรื่อย ๆ อาจแย่ลงจนกลายเป็นภาวะผอมหนังหุ้มกระดูก (cachexia) ซึ่งต่างกับความอดอยากโดยส่วนหนึ่งก็คือเพราะมีปฏิกิริยาเป็นการอักเสบทั้งร่างกาย (systemic inflammatory response) และมีผลที่แย่กว่า
ในโรคที่ลุกลามระยะหลัง ๆ เมแทบอลิซึมของคนไข้อาจเปลี่ยนไป จึงทำให้น้ำหนักลดได้แม้จะได้อาหารพอโดยที่ร่างกายไม่สามารถปรับตัวได้ ซึ่งอาจก่อภาวะ anorexia cachexia syndrome (ACS) ที่การได้อาหารหรืออาหารเสริมไม่น่าจะช่วย อาการเนื่องกับ ACS รวมทั้งการเสียน้ำหนักอย่างรุนแรงจากกล้ามเนื้อ ไม่ใช่จากไขมันร่างกาย ไม่อยากอาหาร อิ่มแม้หลังจากทานอาหารเพียงเล็กน้อย คลื่นไส้ กะปลกกะเปลี้ย ล้า การลดน้ำหนักมากอาจทำให้คุณภาพชีวิตแย่ลง ขัดขวางการรักษาหรือการหายจากโรค ทำให้โรคแย่ลง และเป็นปัจจัยเสี่ยงให้มีอัตราการตายสูง
ทุพโภชนาการอาจมีผลต่อการทำงานของร่างกายทุก ๆ ส่วน เริ่มตั้งแต่ระดับเซลล์จนถึงกระบวนการทำงานที่ซับซ้อนที่สุดรวมทั้ง
อนึ่ง ทุพโภชนาการอาจทำให้ขาดวิตามินหรือสารอาหารอื่น ๆ แล้วทำให้ไม่ค่อยขยับตัว ซึ่งก็อาจก่อปัญหาอื่น ๆ เช่น แผลกดทับ (pressure sore) น้ำหนักลดอย่างไม่ได้ตั้งใจอาจเป็นอาการที่นำไปสู่การวินิจฉัยว่าเป็นมะเร็ง และโรคเบาหวานประเภทที่หนึ่ง
ในสหราชอาณาจักร ประชากรทั่วไป 5% จะมีน้ำหนักน้อยเกิน แต่ผู้ที่มีโรคปอด โรคทางเดินอาหาร หรือเพิ่งรับการผ่าตัดจะเป็นถึง 10% ตามข้อมูลจาก Malnutrition Universal Screening Tool ('MUST') ของสหราชอาณาจักร ซึ่งรวมเรื่องการเสียน้ำหนักโดยไม่ได้ตั้งใจ 10% ของประชากรอายุมากกว่า 65 ปีเสี่ยงต่อทุพโภชนาการ คนไข้ในโรงพยาบาลถึง 10-60% ก็เสี่ยงด้วย คนไข้ในสถาบันดูแลผู้ป่วยระยะยาวก็เช่นกัน
เนื่องกับโรค
ทุพโภชนาการเนื่องกับโรคอาจจัดรวมในหมวด 4 หมวด
ปัญหาการเสียน้ำหนักเพราะโรคโดยเฉพาะ ๆ รวมทั้ง
เบาหวานประเภทที่ 1
เบาหวานประเภท 1 หรือที่รู้จักกันว่า เบาหวานชนิดพึ่งอินซูลิน (insulin dependent diabetes mellitus - IDDM) นำไปสู่ปริมาณกลูโคสส่วนเกินและปริมาณอินซูลินในกระแสเลือดไม่เพียงพอ ภาวะนี้นำไปสู่การหลั่งไตรกลีเซอไรด์จากกล้ามเนื้อไขมันและแคแทบอลิซึมของกรดอะมิโนในเนื้อเยื่อกล้ามเนื้อ ซึ่งนำไปสู่ทั้งการสูญเสียทั้งมวลไขมันและมวลเนื้อ ทำให้น้ำหนักตัวลดลงอย่างสำคัญ โรคเบาหวานประเภท 1 ที่ไม่ได้รับการรักษาสามารถทำให้น้ำหนักลดได้
เนื่องกับการรักษา
การรักษาทางการแพทย์อาจเป็นเหตุโดยตรงหรือโดยอ้อมให้น้ำหนักลด ซึ่งขัดประสิทธิผลการรักษาและการฟื้นสภาพ แล้วทำให้น้ำหนักลดลงอีก วนเป็นวัฏจักรที่ไม่ดี หลังจากการผ่าตัด คนไข้อาจเจ็บแล้วไม่อยากอาหาร ร่างกายจะตอบสนองโดยส่วนหนึ่งต่อการผ่าตัดโดยทุ่มแรงไปเพื่อรักษาแผล ซึ่งเพิ่มความต้องการพลังงาน แม้จะเปลี่ยนความต้องการสารอาหารโดยอ้อมโดยเฉพาะในช่วงฟื้นตัว แต่ความเปลี่ยนแปลงก็อาจกวนการฟื้นสภาพของแผลและของร่างกาย
การผ่าตัดสามารถมีผลต่อความต้องการอาหารโดยตรงถ้าหัตถการเปลี่ยนระบบย่อยอาหารอย่างถาวร การให้อาหารผ่านสายยางอาจจำเป็น แต่การไม่ให้อาหารทางปากเลยสำหรับการผ่าตัดทางเดินอาหารทุกอย่างไม่ปรากฏว่ามีประโยชน์ โดยนักวิชาการบางพวกเสนอว่ามันทำให้หายช้าลง
ยาบางอย่างอาจเป็นเหตุให้น้ำหนักลด แต่บางอย่างก็ทำให้น้ำหนักเพิ่ม
สถานะทางสังคม
สถานะทางสังคม เช่น ความยากจน การแยกอยู่คนเดียว หรือการไม่สามารถได้หรือทำอาหารที่ต้องการอาจทำให้น้ำหนักลดอย่างไม่ตั้งใจ ซึ่งอาจสามัญเป็นพิเศษในคนชรา อาหารที่ได้อาจได้รับผลจากวัฒนธรรม ครอบครัว และความเชื่อ ฟันปลอมที่ใส่ไม่ดี ปัญหาเกี่ยวกับฟันและปากอื่น ๆ ก็อาจทำให้ได้อาหารไม่พอด้วย ความสิ้นหวัง ปัญหาสถานะทาสังคม การติดต่อกับคนอื่น ๆ ปัญหาทางจิตวิญญาณ และความเหนื่อยล้าอาจทำให้ซึมเศร้า ซึ่งอาจสัมพันธ์กับการได้อาหารน้อยลง
ความเชื่อ
ความเชื่อยอดนิยมเกี่ยวกับการลดน้ำหนักบางอย่างพบว่า มีผลไม่ตรงตามที่เชื่อ หรือแม้แต่ไม่ดีต่อสุขภาพ ตามนักวิชาการของมหาวิทยาลัยฮาร์วาร์ด แนวคิดว่าเมแทบอลิซึมเป็นหัวใจของการลด/เพิ่มน้ำหนักเป็นจริงแค่บางส่วน เพราะแม้เมแทบอลิซึมจะมีผลต่อน้ำหนักก็จริง แต่ปัจจัยภายนอกเช่นอาหารและการออกกำลังกายก็มีผลเท่า ๆ กัน นักวิชาการยังชี้แจงว่า การเปลี่ยนอัตราเมแทบอลิซึมของตนเองได้ยังเป็นเรื่องที่ยังไม่มีข้อยุติอีกด้วย แผนไดเอ็ตในนิตยสารฟิตเหนสบ่อยครั้งเชื่อว่ามีประสิทธิผล แต่จริง ๆ อาจมีโทษเพราะจำกัดการบริโภคสารอาหารที่สำคัญโดยขึ้นอยู่กับบุคคล และอาจทำให้เข็ดไม่พยายามลดน้ำหนักอีก
ผลต่อสุขภาพ
โรคอ้วนเพิ่มความเสี่ยงต่อโรค รวมทั้งเบาหวาน มะเร็ง โรคระบบหัวใจหลอดเลือด ความดันโลหิตสูง และโรคตับที่ไม่เกี่ยวกับแอลกอฮอล์ ดังนั้น การแก้ปัญหาสภาวะโรคอ้วนก็จะช่วยลดความเสี่ยงเหล่านั้น เช่น การลดน้ำหนัก 1 กก. พบว่าสัมพันธ์กับการลดความดันโลหิตประมาณ 1 มิลลิเมตรปรอท
ประเทศแกมเบียในพาราลิมปิกฤดูร้อน 2016
ประเทศแกมเบีย เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติแกมเบียเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
ระดับอุณหภูมิของนิวตรอน
ระดับอุณหภูมิของนิวตรอน (neutron temperature) หรือ พลังงานนิวตรอน (neutron energy) จะแสดง พลังงานจลน์ ของ นิวตรอนอิสระ มีหน่วยเป็น อิเล็กตรอนโวลท์ คำว่า "อุณหภูมิ" ถูกใช้เพราะนิวตรอนร้อน(hot neutron), นิวตรอนความร้อน (thermal neutron) และนิวตรอนเย็น (cold neutron) ถูก หน่วง ในตัวกลางหนึ่งที่มีอุณหภูมิระดับหนึ่ง จากนั้นการกระจายพลังงานของนิวตรอนจะถูกปรับให้เป็นไปตาม การกระจายตัวแบบแมกซ์เวลล์-โบลส์แมนน์ หรือ Maxwellian distribution ที่เรียกว่าการเคลื่อนที่เชิงความร้อน (thermal motion) ในเชิงปริมาณ อุณหภูมิยิ่งสูง พลังงานจลน์ของนิวตรอนอิสระก็ยิ่งมาก พลังงานจลน์, ความเร็ว และ ความยาวคลื่นของนิวตรอน มีความสัมพันธ์ที่เป็นไปตาม ความสัมพันธ์ของเดอเบรย (De Broglie relation)
ช่วงการกระจายพลังงานของนิวตรอน
แต่ในแหล่งข้อมูลอื่น อาจมีช่วงอุณหภูมิและชื่อนิวตรอนที่แตกต่างไป เช่น "นิวตรอนเอพิความร้อนมีพลังงานระะหว่าง 1 eV ถึง 10 keV แต่มีภาคตัดขวางนิวเคลียสเล็กกว่านิวตรอนความร้อน"
นิวตรอนความร้อน
หลังจากการชนกันหลายครั้งกับนิวเคลียสต่าง ๆ (การกระเจิง) ในตัวกลางหนึ่ง (ตัวหน่วงนิวตรอน) ที่ระดับอุณหภูมินี้. นิวตรอนจะอยู่ที่ระดับอุณหภูมิประมาณนี้ ถ้าพวกมันไม่ถูกดูดซับไปซะก่อน
นิวตรอนความร้อนทั้งหลายสำหรับนิวไคลด์ชนิดเดียวกันจะมีภาคตัดขวางในการดูดซับนิวตรอนได้อย่างมีประสิทธิภาพที่แตกต่างกันและมักจะมีขนาดที่ใหญ่กว่านิวตรอนเร็วมาก เพราะฉะนั้นพวกมันจึงมักจะสามารถถูกดูดซับได้ง่ายกว่าโดยนิวเคลียส ผลก็คือทำให้เกิดไอโซโทปที่หนักกว่าและมักจะไม่เสถียรของสารเคมี (การกระตุ้นนิวตรอน)
นิวตรอนเร็ว
นิวตรอนเร็วจะถูกผลิตขึ้นโดยกระบวนการนิวเคลียร์ต่อไปนี้:
นิวตรอนเย็นยิ่งยวด
นิวตรอนเย็นยิ่งยวด (ultracold neutron (UCN)) เป็นนิวตรอนอิสระที่สามารถถูกเก็บไว้ในกับดักที่ทำจากวัสดุบางชนิด
แหล่งข้อมูลอื่น
高速中性子
องค์การมลายูรวมแห่งชาติ
องค์การมลายูรวมแห่งชาติ (United Malays National Organisation; Pertubuhan Kebangsaan Melayu Bersatu) หรือ อัมโน (UMNO) เป็นพรรคการเมืองที่ใหญ่ที่สุดในประเทศมาเลเซีย เป็นสมาชิกก่อตั้งของแนวร่วมแห่งชาติหรือบีเอ็น ซึ่งมีอำนาจครอบงำการเมืองมาเลเซียตั้งแต่ได้รับเอกราช อัมโนเน้นการปกป้องวัฒนธรรมมาเลเซีย คุณค่าอิสลาม และนโยบายที่เอื้อกับธุรกิจ
อัมโนมองตัวเองเป็นชาตินิยมมลายู อิสลามนิยม และอนุรักษนิยม เป็นตัวแทนของชาวมลายูในมาเลเซีย แม้ภูมิบุตรอื่น ๆ จะเข้าร่วมพรรคได้ก็ตาม การปกป้องสิทธิของชาวมลายูโดยอัมโนบางครั้งถูกมองว่าต้องแลกมาด้วยสิทธิของกลุ่มที่ไม่ใช่มลายู
อันเดรอา ปีร์โล
ปีร์โลเล่นให้กับยูเวนตุสในเซเรียอา มาเป็นระยะเวลายาวนาน รวมถึงฟุตบอลทีมชาติอิตาลี มักเล่นตำแหน่งเพลย์เมกเกอร์ใหักับทั้งยูเวนตุสและทีมชาติอิตาลี และมักเป็นผู้เล่นสำคัญในตำแหน่งนี้ ได้รับคำชมว่าเป็นผู้เล่นสร้างสรรค์เกมและความสามารถในการส่งผ่านระยะยาว และยังมักได้เตะเซตพีชและลูกฟรีคิกที่แม่นยำอีกด้วย
ก่อนที่ในกลางปี ค.ศ. 2015 ด้วยอายุที่มากขึ้น ปีร์โลจึงได้ย้ายไปเล่นให้กับนิวยอร์กซิตี ในสหรัฐอเมริกา อันเป็นสโมสรที่มีนักฟุตบอลที่มีชื่อเสียงในลีกยุโรปหลายคนเข้าร่วม เช่น แฟรงก์ แลมพาร์ด, ดาบิด บียา ด้วยสัญญา 18 เดือน
วัดใจ (ดงเทวี)
วัดใจ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลเชียงดาว อำเภอเชียงดาว จังหวัดเชียงใหม่ มีด้านหน้าติดกับแม่น้ำปิง มีด้านหลังติดดอยหลวงเชียงดาว
วัดใจ (ดงเทวี) ตั้งวัดเมื่อวันที่ 12 ตุลาคม พ.ศ. 2522 ได้รับพระราชทานวิสุงคามสีมาเมื่อวันที่ 20 ธันวาคม พ.ศ. 2542 ที่ตั้งของวัดและชุมชนบริเวณใกล้เคียง ในอดีตเป็นที่ตั้งวังเก่าของกษัตริย์ล้านนา เมื่อ 700 ปีก่อน ตามใต้ผิวดินยังพบเศษกระเบื้องดินเผาจำนวนมาก แต่ไม่สมบูรณ์ คาดว่าเครื่องปั้นดินเผาเหล่านี้ น่าจะมีนำมาจากเมืองหริภุญชัย
วัดใจ (ดงเทวี) มีความเกี่ยวข้องกับประวัติศาสตร์เชียงดาวคือ เป็นสถานที่อยู่ในเขตเมืองเก่าเชียงดาวในสมัยพระยามังราย พระองค์ได้ส่งราชโอรสเข้ามาปกครองเมืองและราชโอรสองค์นั้น คือ พญาไชยสงคราม คำว่าดงเทวีนั้นมีที่มาคือ เจ้าหลวงคำแดงมาเจอกับกวางทองที่กลายร่างนางอินเหลา ซึ่งวัดใจมีโบราณสถานที่เกี่ยวกับอดีตของเจ้าหลวงคำแดงมาเจอกับกวางทองอีกด้วย
วัดใจ (ดงเทวี) เป็นพุทธอุทยาน มีการจำลองอุโบสถหอคำหลวง มาจากอุทยานหลวงราชพฤกษ์ที่สร้างโดยช่างรุ่ง จันตาบุญ สล่าล้านนา รวมถึงอุโบสถวัดใจได้ผู้สร้างคนเดียวกับหอคำหลวง
เมารีซีโอ ซาร์รี
เมารีซีโอ ซาร์รี (Maurizio Sarri; เกิด 10 มกราคม ค.ศ. 1959) เป็นผู้จัดการทีมฟุตบอลชาวอิตาลี ปัจจุบันเป็นผู้จัดการทีมลัตซีโยในเซเรียอา
เกียรติประวัติ
เชลซี
กินทามะ': ภาคล่วงเวลา
ภาพยนตร์การ์ตูนโทรทัศน์เรื่อง กินทามะ ซีซั่น 6 ภาคล่วงเวลา กำกับโดยโยอิจิ ฟูจิตะ ผลิตโดยสตูดิโอซันไรซ์ ออกอากาศทางช่อง ทีวีโตเกียว ระหว่างวันที่ 4 ตุลาคม พ.ศ. 2555 ถึงวันที่ 28 มีนาคม พ.ศ. 2556 รวม 13 ตอน เป็นภาคต่อของกินทามะ' (ซีซั่น 5) ที่ออกอากาศตอนสุดท้ายเมื่อเดือนมีนาคม พ.ศ. 2555 ภาพยนตร์การ์ตูนมีต้นแบบมาจากผลงานการ์ตูนของฮิเดอากิ โซราจิ ชื่อเรื่องเดียวกัน เป็นเรื่องราวเกี่ยวกับอดีตซามูไรนามว่าซากาตะ กินโทกิ และลูกจ้างของเขาสองคนคือ ชิมูระ ชินปาจิ และคางุระ ทั้งสามทำงานเป็นนักรับจ้างสารพัดเพื่อหาเงินมาจ่ายค่าเช่าบ้าน
ในประเทศญี่ปุ่น บริษัทอะนิเพล๊กซ์ได้ผลิตและจัดจำหน่ายภาพยนตร์การ์ตูนกินทามะซีซั่น 6 ภาคล่วงเวลาในรูปแบบดีวีดีทั้งหมด 4 แผ่น ระหว่างวันที่ 19 ธันวาคม พ.ศ. 2555 ถึงวันที่ 22 พฤษภาคม พ.ศ. 2556
ในประเทศไทย บริษัทโรส มีเดีย แอนด์ เอ็นเตอร์เทนเมนท์ ได้ซื้อลิขสิทธิ์ภาพยนตร์การ์ตูนกินทามะ ซีซั่น 6 ภาคล่วงเวลา และวางจำหน่ายในรูปแบบดีวีดีบ๊อกซ์เซ็ต รวมดีวีดี 4 แผ่น เมื่อวันที่ 19 ธันวาคม พ.ศ. 2557 ส่วนการออกอากาศทางโทรทัศน์นั้น อะนิเมะกินทามะ ซีซั่น 6 ภาคล่วงเวลา ออกอากาศครั้งแรกทางช่องทรูสปาร์ก ในชื่อเรื่องว่า กินทามะ เอ็นโชเซ็น ระหว่างวันที่ 23 กรกฎาคม พ.ศ. 2557 ถึงวันที่ 20 สิงหาคม พ.ศ. 2557
เพลงประกอบ
ในภาพยนตร์การ์ตูนโทรทัศน์เรื่องกินทามะ ซีซั่น 6 ภาคล่วงเวลา ใช้เพลงประกอบทั้งหมด 4 เพลง เป็นเพลงเปิด 2 เพลง และเพลงปิด 2 เพลง
สมบุญ ระหงษ์
พลอากาศเอก สมบุญ ระหงษ์ (21 พฤษภาคม พ.ศ. 2475 — 23 กันยายน พ.ศ. 2556) อดีตหัวหน้าพรรคชาติไทย อดีตรองนายกรัฐมนตรี อดีตรัฐมนตรี และ อดีตสมาชิกสภาผู้แทนราษฎรจังหวัดสมุทรปราการ
บทบาททางการเมือง
พลอากาศเอก สมบุญ ระหงษ์ เข้าสู่วงการเมือง โดยได้รับการโปรดเกล้าฯ ให้เป็นวุฒิสมาชิก ใน วุฒิสภาไทย ชุดที่ 5 ชุดแต่งตั้งแทน เมื่อ 22 เมษายน พ.ศ. 2532 และเมื่อมีการรัฐประหารขึ้นในปี 2534 ก็ได้รับการโปรดเกล้าฯ ให้ดำรงตำแหน่งเป็น สมาชิกสภานิติบัญญัติแห่งชาติ ในปี 2534 ต่อมาเมื่อใกล้มีการเลือกตั้ง ในเดือนมีนาคม 2535 ก็ได้มีส่วนร่วมในการก่อตั้ง พรรคสามัคคีธรรม ร่วมกับ นาวาอากาศตรี ฐิติ นาครทรรพ และ พลอากาศเอก เกษตร โรจนนิล รวมไปถึงนักการเมืองบางส่วน ก่อนที่ทาง พรรคชาติไทย จะเชิญให้พลอากาศเอก สมบุญ เข้ารับตำแหน่งหัวหน้าพรรค แทนที่ พลเอก ชาติชาย ชุณหะวัณ เพื่อประสานความสัมพันธ์ระหว่างพรรค กับ คณะรักษาความสงบเรียบร้อยแห่งชาติ โดยที่ความสัมพันธ์ทางการเมืองนั้น พลอากาศเอก สมบุญ ถือว่าเป็นนายทหารคนสนิทของ พลตำรวจเอก ประมาณ อดิเรกสาร ครั้งยังดำรงตำแหน่งเป็น รัฐมนตรีว่าการกระทรวงกลาโหม ซึ่งถือว่ามีความสนิทสนมกับนักการเมือง กลุ่มราชครู และเป็นศิษย์โรงเรียนการบินรุ่น น.25 รุ่นเดียวกับ พลอากาศเอก เกษตร โรจนนิล พลอากาศเอก วรนาถ อภิจารี พลอากาศเอก กันต์ พิมานทิพย์
โดย พลอากาศเอก สมบุญ ลงสมัครรับเลือกตั้งเป็น สมาชิกสภาผู้แทนราษฎรจังหวัดสมุทรปราการ และได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
โดยภายหลังเหตุการณ์พฤษภาทมิฬ พ.ศ. 2535 และ พล.อ.สุจินดา คราประยูร ประกาศลาออกจากตำแหน่ง นายกรัฐมนตรี ในเวลานั้น พลอากาศเอก สมบุญ ซึ่งดำรงตำแหน่งเป็น หัวหน้าพรรคชาติไทย มีโอกาสที่จะได้ดำรงตำแหน่ง นายกรัฐมนตรี ต่อจาก พล.อ.สุจินดา เหตุเพราะเป็นหัวหน้าพรรคการเมืองที่ได้ที่นั่งในสภาผู้แทนราษฎรเป็นลำดับที่สอง แต่ทว่า อาทิตย์ อุไรรัตน์ ประธานสภาผู้แทนราษฎร ในขณะนั้น ได้นำชื่อ อานันท์ ปันยารชุน อดีตนายกรัฐมนตรีรักษาการระหว่างการปฏิวัติ ขึ้นทูลเกล้าฯ เพื่อดำรงตำแหน่งนายกรัฐมนตรี และกลายเป็นที่เล่าขาน กันมาถึงเหตุการณ์ครั้งนั้นว่า พลอากาศเอก สมบุญ "แต่งชุดขาวรอเก้อ"